ಬುಧವು ಕ್ರಿ.ಪೂ. ೩೦೦೦ ಕ್ಕೂ ಮುಂಚೆಯಿಂದ ಪರಿಚಿತ್ರವಾಗಿರುವ ಗ್ರಹ. ಆ ಕಾಲದಲ್ಲಿ [[ಮೆಸೊಪೊಟೇಮಿಯಾ|ಮೆಸೊಪೊಟೇಮಿಯಾದ]] [[ಸುಮೆರ್|ಸುಮೇರಿಯನ್ನರು]] ಬುಧವನ್ನು "ಉಬು-ಇದಿಮ್-ಗುಡ್-ಉಡ್", ಮತ್ತಿತರ ಹೆಸರುಗಳಿಂದ ಕರೆಯುತ್ತಿದ್ದರು. ಸುಮೇರಿಯನ್ನರ ನಂತರದ [[ಬ್ಯಾಬಿಲೋನ್|ಬ್ಯಾಬಿಲೋನಿಯನ್ನರು]] (ಕ್ರಿ.ಪೂ. ೨೦೦೦-೧೦೦೦) ಬುಧದ ವೀಕ್ಷಣೆಯನ್ನು ದಾಖಲಿಸಿದ್ದಿರಬಹುದು: ಈ ದಾಖಲೆಗಳಾವುವೂ ಈಗ ಸಿಕ್ಕಿಲ್ಲದಿದ್ದರೂ, ಕ್ರಿ.ಪೂ. ೭ನೇ ಶತಮಾನದ ಬ್ಯಾಬಿಲೋನ್ ನ ದಾಖಲೆಗಳು ಅದಕ್ಕೆ ಬಹಳಷ್ಟು ಮುಂಚಿನ ದಾಖಲೆಗಳನ್ನು ಉಲ್ಲೇಖಿಸುತ್ತವೆ. ತಮ್ಮ ಪೌರಾಣಿಕ ದೇವದೂತನಾದ "ನಬು"/"ನೆಬು"ವಿನ ಹೆಸರನ್ನು ಅವರು ಬುಧ ಗ್ರಹಕ್ಕೆ ಇಟ್ಟರು.

[[ಪ್ರಾಚೀನ ಗ್ರೀಸ್|ಪ್ರಾಚೀನ ಗ್ರೀಕರು]] ಗ್ರಹಕ್ಕೆ ಎರಡು ಹೆಸರುಗಳನ್ನು ಕೊಟ್ಟರು: ಬುಧವು ಬೆಳಿಗ್ಗೆ ಕಂಡಾಗ [[:en:Apollo (god)|ಅಪೋಲೋ]] ಎಂದೂ, ಮತ್ತು ಸಂಜೆ ಕಂಡಾಗ [[:en:Hermes|ಹರ್ಮೆಸ್]] ಎಂದೂ, ಈ ಗ್ರಹವನ್ನು ಕರೆಯಲಾಗುತ್ತಿತ್ತು. ಆದರೆ, [[ಪೈಥಾಗೊರಸ್]] ಇದರ ಬಗ್ಗೆ ತನ್ನ ಯೋಚನೆಗಳನ್ನು ಪ್ರತಿಪಾದಿಸಿದ ನಂತರ, ಇವೆರಡೂ ಒಂದೇ ಗ್ರಹವೆಂದು ಗ್ರೀಕ್ ಖಗೋಳಶಾಸ್ತ್ರಜ್ಞರು ಅರಿತುಕೊಂಡರು.

ಮೇಲ್ಮೈ
ವೀಕ್ಷಣೆ
ಮುಂಚಿನ ಖಗೋಳಶಾಸ್ತ್ರಜ್ಞರು
ಬಾಹ್ಯ ಸಂಪರ್ಕಗಳು